CELEX: 32009D0333
Language: et
Date: 2009-04-20 00:00:00
Title: 2009/333/EÜ: Komisjoni otsus, 20. aprill 2009 , ühenduse rahalise toetuse kohta veterinaarprotseduuride arvutistamise, loomahaigusest teatamise süsteemi, teavitamismeetmete ning uuringute ja hindamiste jaoks 2009. aastal ning vastavalt määruse (EÜ, Euratom) nr 2342/2002 artikli 168 lõike 1 punktile c Maailma Loomatervishoiu Organisatsioonile antava otsetoetuse kohta

21.4.2009   
            
            
               ET
            
            
               Euroopa Liidu Teataja
            
            
               L 101/18
            
         
      KOMISJONI OTSUS,
   20. aprill 2009,
   ühenduse rahalise toetuse kohta veterinaarprotseduuride arvutistamise, loomahaigusest teatamise süsteemi, teavitamismeetmete ning uuringute ja hindamiste jaoks 2009. aastal ning vastavalt määruse (EÜ, Euratom) nr 2342/2002 artikli 168 lõike 1 punktile c Maailma Loomatervishoiu Organisatsioonile antava otsetoetuse kohta
   (2009/333/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikleid 17 ja 20 ning artikli 37 lõiget 2 ja artikli 37a lõiget 2,
   ning arvestades järgmist:
   
               (1)
            
            
               Otsuses 90/424/EMÜ on sätestatud ühenduse rahalise toetuse andmise kord konkreetsete veterinaarmeetmete puhul, eelkõige nende meetmete puhul, mis hõlmavad loomatervise, loomade heaolu ja toiduohutuse alast teabepoliitikat, tehnilisi ja teaduslikke meetmeid ning veterinaarkontrolli.
            
         
               (2)
            
            
               Ühendus annab vastavalt otsuse 90/424/EMÜ artiklile 16 rahalist toetust teabepoliitika sisseseadmiseks loomatervise, loomade heaolu ja loomse päritoluga toodete toiduohutuse valdkonnas, sh loomade heaolu käsitlevate õigusaktide ettevalmistamiseks ja väljatöötamiseks vajalike uuringute tegemiseks.
            
         
               (3)
            
            
               Seetõttu on asjakohane, et ühendus rahastab 2009. aastal toiduohutuse, loomatervise ja loomade heaolu ning zootehnika valdkonda käsitlevaid uuringuid, mõju hindamisi ja muud liiki hindamisi ning teabepoliitikat. Kõnealuste meetmete rahastamiseks eraldatav maksimaalne summa tuleks kindlaks määrata.
            
         
               (4)
            
            
               Tuleks teha põllumajandusloomade heaolu käsitlevate õigusaktide üldise läbivaatamise ja põllumajandusloomade heaolu näitajate õigusaktidesse integreerimise teostatavusuuring. Lisaks sellele tuleks teha mõju hindamise uuring, milles käsitletakse loomade heaolu transportimise ajal ja tehistingimustes peetavate kalade tapmist. Kõnealuste uuringutega toetatakse meetmeid, mis on esitatud loomade kaitset ja heaolu käsitlevas ühenduse tegevuskavas aastateks 2006–2010.
            
         
               (5)
            
            
               Vastavalt loomade kaitset ja heaolu käsitlevale ühenduse tegevuskavale aastateks 2006–2010 (2) tuleks eelkõige hinnata edusamme ning kavandada pärast 2010. aastat võetavad järelmeetmed. Seega on loomade heaolu käsitlevat ühenduse poliitikat vaja üldiselt hinnata enne 2010. aastat.
            
         
               (6)
            
            
               Komisjoni teatises Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele (Euroopa Liidu uus loomatervishoiustrateegia aastateks 2007–2013: „Haiguste ennetamine on parem kui ravi”) (3) märgitakse, et tuleb välja töötada üldkohaldatavad loomatervist käsitlevad ELi õigusaktid ning ühtlustada vastutuse ja kulude jagamise kavade kohta kehtivate tingimuste raamistik. Seega tuleks teha üldkohaldatavate loomatervist käsitlevate ELi õigusaktide mõju hindamist toetav uuring ja otsuse 90/424/EMÜ läbivaatamise teostatavusuuring.
            
         
               (7)
            
            
               Kõikide uuringute suhtes, välja arvatud teostatavusuuring, mis käsitleb otsuse 90/424/EMÜ läbivaatamist, kohaldatakse erilepinguid, mis vastavad hindamist, mõju hindamist ja nendega seotud teenuseid käsitleva tervise- ja tarbijaküsimuste peadirektoraadi raamlepingu 3. osale (toiduahel) (mille sõlmimiseks esitati pakkumiskutse 2004. aastal). Kõnealused lepingud sõlmitakse vastavalt raamkokkuleppele komisjoni ja valitud töövõtja vahel. 2009. aastal esitatakse pakkumiskutse, mis käsitleb otsuse 90/424/EMÜ läbivaatamise teostatavusuuringut.
            
         
               (8)
            
            
               Otsuse 90/424/EMÜ artikli 37a lõike 1 punktis b on sätestatud, et ühenduse rahalist toetust võib anda veterinaarprotseduuride arvutistamiseks seoses ühtsete veterinaariaalaste elektrooniliste süsteemide veebimajutuse, haldamise ja hooldusega (sealhulgas vajaduse korral liidesed riiklike andmebaasidega). Ühenduse rahalist toetust tuleks seega anda ühtse veterinaariaalase elektroonilise süsteemi TRACES (kaubanduse kontrolli ja eksperdisüsteem) veebimajutuseks, haldamiseks ja hoolduseks, et tagada selle süsteemi kättesaadavus, turvalisus ja ajakohasus; TRACES loodi komisjoni 30. detsembri 2002. aasta otsusega 2003/24/EÜ (ühtse veterinaariaalase elektroonilise süsteemi väljatöötamise kohta) (4).
            
         
               (9)
            
            
               Otsuse 90/424/EMÜ artikli 37 lõikes 1 on sätestatud, et ühenduselt võib saada rahalist abi loomade identifitseerimise ja haigustest teatamise süsteemide sisseseadmiseks õigusaktide alusel, mis käsitlevad veterinaarkontrolli ühendusesiseses elusloomakaubanduses, pidades silmas siseturu väljakujundamist. Seega tuleks anda ühenduse rahalist toetust, et ajakohastada vajalike tehniliste paranduste tegemisega loomahaigustest teatamise süsteemi, mis loodi komisjoni 1. märtsi 2005. aasta otsusega 2005/176/EÜ, milles sätestatakse loomahaigustest teatamise kodeeritud vorm ja koodid vastavalt nõukogu direktiivile 82/894/EMÜ (5).
            
         
               (10)
            
            
               Komisjoni teatises Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele (Euroopa Liidu uus loomatervishoiustrateegia aastateks 2007–2013: „Haiguste ennetamine on parem kui ravi”) tunnistatakse kodanike, kodanikuühiskonna organisatsioonide ja ELi institutsioonide (eelkõige komisjoni) vahelise dialoogi tähtsust. Seega on vaja välja töötada teabevahetusstrateegia, et parandada huvirühmade, organisatsioonide ja ühiskonna kui terviku teadlikkust loomatervisega seotud küsimustest ja loomatervishoiustrateegia põhimõtetest.
            
         
               (11)
            
            
               Vastavalt otsuse 90/424/EMÜ artiklile 19 võib ühendus võtta või aidata liikmesriikidel või rahvusvahelistel organisatsioonidel võtta tehnilisi ja teaduslikke meetmeid, mis on vajalikud ühenduse veterinaaria valdkonda käsitlevate õigusaktide täiendamiseks ning veterinaariahariduse või -koolituse arendamiseks.
            
         
               (12)
            
            
               Maailma Loomatervishoiu Organisatsioon on valitsustevaheline organisatsioon, mis vastutab loomatervise parandamise eest kogu maailmas. Maailma Kaubandusorganisatsioon tunnustab Maailma Loomatervishoiu Organisatsiooni referentorganisatsioonina, mis kehtestab loomade ja loomsete saaduste rahvusvahelise kaubanduse standardid.
            
         
               (13)
            
            
               Maailma Loomatervishoiu Organisatsioonil on kavas korraldada suu- ja sõrataudi rahvusvaheline konverents. Konverentsiga toetatakse meetmeid, mis on esitatud komisjoni teatises Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele (Euroopa Liidu uus loomatervishoiustrateegia aastateks 2007–2013: „Haiguste ennetamine on parem kui ravi”). Seega on asjakohane, et komisjon toetab seda algatust, et saavutada parem kaitse kõnealuse haiguse vastu. Seepärast peaks ühendus toetama kõnealust Maailma Loomatervishoiu Organisatsiooni algatust.
            
         
               (14)
            
            
               Maailma Loomatervishoiu Organisatsioonil on oma sektoris de facto monopol, nagu on nimetatud komisjoni 23. detsembri 2002. aasta määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (6) artikli 168 lõike 1 punktis c; seega ei ole suu- ja sõrataudi rahvusvahelisele konverentsile ühenduse toetuse andmiseks vaja pakkumiskutset esitada.
            
         
               (15)
            
            
               Käesolevat otsust käsitatakse rahastamisotsusena nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (7) artikli 75 ja määruse (EÜ, Euratom) nr 2342/2002 artikli 90 tähenduses.
            
         
               (16)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   Artikkel 1
   Kiidetakse heaks kuni 250 000 euro suurune ühenduse rahaline toetus, et teha teostatavusuuring põllumajandusloomade heaolu käsitlevate õigusaktide üldise läbivaatamise ja põllumajandusloomade heaolu näitajate õigusaktidesse integreerimise kohta.
   Artikkel 2
   Kiidetakse heaks kuni 150 000 euro suurune ühenduse rahaline toetus mõju hindamise uuringu tegemiseks loomade heaolu kohta transportimise ajal ja tehistingimustes peetavate kalade tapmise kohta.
   Artikkel 3
   Kiidetakse heaks kuni 350 000 euro suurune ühenduse rahaline toetus loomade heaolu käsitleva ühenduse poliitika hindamiseks.
   Artikkel 4
   Kiidetakse heaks kuni 150 000 euro suurune ühenduse rahaline toetus üldkohaldatavate loomatervist käsitlevate ELi õigusaktide mõju hindamiseks.
   Artikkel 5
   Kiidetakse heaks kuni 250 000 euro suurune ühenduse rahaline toetus otsuse 90/424/EMÜ läbivaatamise teostatavusuuringu tegemiseks.
   Artikkel 6
   Kiidetakse heaks ühenduse rahaline toetus otsusega 2003/24/EÜ loodud TRACES-süsteemi veebimajutuseks, haldamiseks ja hoolduseks järgmistes summades ja järgmistel eesmärkidel:
   
               a)
            
            
               600 000 eurot süsteemi veebimajutuseks;
            
         
               b)
            
            
               450 000 eurot kasutajate abistamiseks ette nähtud logistilise toetuse pakkumiseks;
            
         
               c)
            
            
               400 000 eurot süsteemi juriidilise ja tehnilise arenguga kooskõlla viimiseks vajaliku hoolduse jaoks;
            
         
               d)
            
            
               380 000 eurot andmetöötluse arendamiseks;
            
         
               e)
            
            
               300 000 eurot veiste identifitseerimise riiklike andmebaaside vaheliste sidemete arendamiseks;
            
         
               f)
            
            
               120 000 eurot infotehnoloogialitsentside ostmiseks.
            
         Artikkel 7
   Kiidetakse heaks 270 000 euro suurune ühenduse rahaline toetus otsusega 2005/176/EÜ loodud loomahaigustest teatamise süsteemi ajakohastamiseks.
   Artikkel 8
   Kiidetakse heaks komisjoni tegevus pädevate ametiasutuste ja kodanike teavitamiseks loomatervist ja loomade heaolu käsitlevate ühenduse õigusaktide kohta järgmistes summades ja järgmistel eesmärkidel:
   
               —
            
            
               1 400 000 eurot loomatervist käsitleva teabe ja strateegia avaldamiseks ja levitamiseks;
            
         
               —
            
            
               150 000 eurot loomade heaolu käsitleva teabe ja strateegia avaldamiseks ja levitamiseks.
            
         Artikkel 9
   Kiidetakse heaks 200 000 euro suurune ühenduse rahaline toetus suu- ja sõrataudi rahvusvahelisele konverentsile, mille Maailma Loomatervishoiu Organisatsioon korraldab 2009. aastal; ühenduse kaasrahastamine võib moodustada kuni 33 % kõigist abikõlblikest kuludest.
   Artikkel 10
   Artiklitega 1–9 ette nähtud ühenduse rahaline toetus eraldatakse Euroopa Liidu 2009. aasta eelarve eelarverealt 17 04 02 01.
   Artiklitega 1–4 ette nähtud uuringute tegemiseks valitakse töövõtjad tervise- ja tarbijaküsimuste peadirektoraadi hindamist käsitleva raamlepingu 3. osa (toiduahel) alusel.
   Artikliga 5 ette nähtud uuringu tegemiseks valitakse töövõtjad erilepingute sõlmimiseks esitatud pakkumiskutse alusel 2009. aasta viimases kvartalis.
   Artiklitega 6 ja 7 ette nähtud rahaline toetus antakse järgmiste informaatika peadirektoraadi raamlepingute alusel: DI 5370, DI 5711, DI 5712, DI 5716, DI 5717, DI 5719, DI 5720, DI 6350.
   Artikkel 11
   Toetusleping artikliga 9 ette nähtud rahalise toetuse andmise kohta sõlmitakse Maailma Loomatervishoiu Organisatsiooniga ilma pakkumiskutset esitamata, kuna Maailma Loomatervishoiu Organisatsioon on valitsustevaheline organisatsioon, mis vastutab loomade tervishoiu parandamise eest kogu maailmas ja millel on de facto monopol.
   
      Brüssel, 20. aprill 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 224, 18.8.1990, lk 19.
   
      (2)  KOM(2006) 13 (lõplik).
   
      (3)  KOM(2007) 539 (lõplik).
   
      (4)  EÜT L 8, 14.1.2003, lk 44.
   
      (5)  ELT L 59, 5.3.2005, lk 40.
   
      (6)  EÜT L 357, 31.12.2002, lk 1.
   
      (7)  EÜT L 248, 16.9.2002, lk 1.